ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ
2026 թվականի_________ N  __–Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՓԵՏՐՎԱՐԻ 23-Ի N 243-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

   Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներով Հայաստանի Հանրապետության կառավարությունը որոշում է․
1. ՀՀ կառավարության 2024 թվականի փետրվարի 23-ի «Էլեկտրոնային փաստաթղթերին ներկայացվող պահանջները, սահմանափակում կիրառելու կամ սահմանափակումը վերացնելու վերաբերյալ որոշումներն անշարժ գույքի պետական ռեգիստր ներկայացման կարգը սահմանելու մասին» N 243-Ն որոշման (այսուհետ՝ Որոշում) նախաբանում «2․1-ին մասերի,» բառերից հետո լրացնել «47․3-րդ հոդվածի 6-րդ մասի,» բառերը։
2. Որոշման 1-ին կետի 1-ին ենթակետով սահմանված N 1 հավելվածում․
1) 1-ին կետում «նոտարները» բառից հետո լրացնել «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը ներկայացնելու նպատակով, ի թիվս սույն կետով սահմանված այլ մարմինների՝ նաև դատարանները,» բառերը,
2) 2-րդ կետում «համապատասխան» բառից հետո լրացնել «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը ներկայացնելու նպատակով, ի թիվս սույն կետով սահմանված այլ մարմինների՝ նաև դատարանները,» բառերը,
3) 3-րդ կետում «նոտարների» բառից հետո լրացնել «և դատարանների» բառերը,
4) 4-րդ կետում․
ա․ 2-րդ ենթակետում «պալատում» բառից հետո լրացնել «, դատարաններում» կետադրական նշանը և բառը․
բ․ 3-րդ ենթակետում «անձանց» բառից հետո լրացնել «, դատարանները՝ ի դեմս փաստաթղթեր մուտքագրող անձանց» կետադրական նշանը և բառը,
5)  5-րդ կետում «նոտարների» բառից հետո լրացնել «և դատարանների» բառերը, իսկ «պալատի» բառից հետո «, դատարանների» կետադրական նշանը և բառը,
6) 10-րդ կետում «մարմինը,» բառից հետո լրացնել «դատարանները,» բառը,
7) 11-րդ կետում «մասով» բառից հետո լրացնել «, իսկ «Հանրության գերակա շահերի ապահովման նպատակով սեփականության օտարման մասին» օրենքով նախատեսված դեպքերում՝ նաև «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով» բառերը։
3․		Սույն որոշումն ուժի մեջ է մտնում 2026 թվականի օգոստոսի 4-ից։
4․ Սույն որոշումն ուժի մեջ մտնելու օրվանից հետո երկամսյա ժամկետում դատարանները «Գույքի նկատմամբ իրավունքների պետական գրանցման մասին» օրենքի 47.3-րդ հոդվածով սահմանված փաստաթղթերը կարող են ներկայացնել նաև թղթային եղանակով։


Հայաստանի Հանրապետության 					Ն. Փաշինյան
              վարչապետ
           Երևան, 2026 թ.

